MAGYAR SPORTLÓ ÉS FÉLVÉR TENYÉSZTŐK ORSZÁGOS EGYESÜLETÉNEK

TENYÉSZTÉSI ÉS TÖRZSKÖNYVEZÉSI SZABÁLYZATA

I. [ÁLTALÁNOS RÉSZ](http://www.mslt.hu/szabalyzat.html#a)
[II. A TENYÉSZKANCA ÁLLOMÁNY TÖRZSKÖNYVEZÉSÉNEK RENDSZERE
(KANCABÍRÁLATI SZABÁLYZAT)](http://www.mslt.hu/szabalyzat.html#b)
[III. FEDEZŐMÉNEK BEOSZTÁSA A TENYÉSZTÉSBE](http://www.mslt.hu/szabalyzat.html#3)
IV. MSLT CSIKÓ BÍRÁLATI RENDSZERE

[V. MSLT LÓBÍRÁLATI SZABÁLYZAT](http://www.mslt.hu/szabalyzat.html#4)

**I. ÁLTALÁNOS RÉSZ**

**1. A tenyésztési szabályzat célja**

***A Tenyésztési és Tözskönyvezési Szabályzat (a továbbikaban: TTSZ) célja*** a tenyésztői munka rendszerezése a magyar félvér és a mezőhegyesi sportló alapjain létrejött sportlóállomány minőségi fejlesztése érdekében. Ennek keretében a szabályzat határozza meg a tenyésztési és nyilvántartási feladatokat.

A Tenyésztési és Törzskönyvezési Szabályzat tartalmazza a ***tenyésztési programot*** és minden olyan tenyészállatra vonatkozik, amely a fajta törzskönyvében szerepel. Az MSLT egységes törzskönyvet vezet, mely főtörzskönyvet és melléktörzskönyvet tartalmaz. A lótenyésztés hagyományaira való tekintettel a törzskönyvet az MSLT „***Méneskönyv***” néven publikálhatja.

**Az egységes törzskönyvben** kerül nyilvántartásba minden olyan mén (hímnemű egyed) és kanca, valamint ezek ivadékai, amelyek megfelelnek a TTSZ-ben rögzített vonatkozó szabályoknak. A törzskönyvbe kerülés feltétele a magyar lóazonosító megléte, ezért importok esetén a honosítást a tulajdonosnak el kell végeztetnie.

**2. Tenyésztési cél**

Hosszú hasznos élettartamú sportlovak tenyésztése, amelyek alkalmasak a legmagasabb szintű sportkipróbálásra és

- nemzetközi szinten is elismert származással rendelkeznek

- külső kisugárzással, tetszetős küllemmel rendelkeznek

- szabályos mozgással, ugróstílussal rendelkeznek

- olyan belső tulajdonságokkal rendelkeznek, melyek biztosítják a teljesítményre való alkalmasságot (karakter, vérmérséklet, egészség, szervezeti szilárdság)

**A magyar sportló fogalma**

A magyar sportló (MSL) nyitott méneskönyvű, melegvérű, modern sportló fajta, melynek bázisát a magyar félvér populáció adja.

A magyar sportló (MSL) nemes, tetszetős küllemű, szilárd szervezetű hátas- és/vagy fogatló. Magyar sportlónak tekinthető az a ló, mely megfelel a fajta törzskönyvi követelményeinek, illetve az MSLT törzskönyvében nyilvántartott, küllemi bírálaton átesett kancából, az MSLT által elfogadott méntől született és származásellenőrzésen átesett. A melléktörzskönyv „B” részében nyilvántartott kancák ivadékai magyar sportfélvér (mfv) fajta megjelöléssel kerülnek a törzskönyvbe a kancák tenyészeredményeként.

A méneskönyv nyitott minden olyan ló számára, mely a fent részletezett célok elérésében előnyösen felhasználható és a törzskönyvi előírásoknak megfelel. Ezekhez a fajtákhoz sorolható minden olyan sportló fajta, ami az EU-ban elismert és/vagy a WBFSH tagszervezeteibe tartozik illetve arab, arabtelivér, angloarab és angol telivér, valamint a hagyományos magyar fajták. A törzskönyvbe felvehetők a törzskönyvi előírásoknak megfelelő, fajtába nem sorolható (köztenyésztett) egyedek is.

**3. A főtörzskönyvbe kerülés követelményei:**

***Mének:***

***„A” törzskönyvi osztály***

* Betöltött 3 éves kor (tenyésztésbe állítás évében)
* Hiteles 4 ősi soros származás igazolás
* A származásában minden melegvérű fajta elismert.
* A származásban ismeretlen ős nem szerepelhet
* Idegen fajtájú mén is felvehető a méneskönyvbe
* Kötelező a ménkiválasztáson (STV I.) való eredményes szereplés és a ménvizsga STV II. (3. függelék) lovas alatti feladat – vagy a korosztálytól elvárt sportteljesítmény – teljesítése
* Az „A”törzskönyvi osztályba csak állatorvosi szűrésen (6. melléklet) átesett apaállatokat lehet felvenni
* Marmagasság minimum 160 cm bottal

***„B” törzskönyvi osztály:*** *nemesítő fajtájú mének*

* angol telivér, angloarab, arab telivér, shagya-arab és akhalteke fajtájú mének
* Betöltött 3 éves kor (a tenyésztésbe állítás évében).
* Hiteles 4 ősi soros származás igazolás

**„C” törzskönyvi osztály:** *célpárosításra engedélyezett* mének

* fogat szakirányú és korlátozott tenyésztési engedéllyel rendelkező mének
* Betöltött 3 éves kor (a tenyésztésbe állítás évében).
* Hiteles 4 ősi soros származás igazolás
* ménkiválasztáson való részvétel

Honosításhoz elegendő a külföldi lóútlevében található 3 ősi soros származás igazolás.

***Kancák:***

* Betöltött 3 éves kor (tenyésztésbe állítás évében)
* Hiteles 4 ősi soros származás igazolás
* A származásában 12,5%-nál több ismeretlen (vagy nem melegvérű) ős nem lehet.
* Főtörzskönyvi regisztrációhoz küllemi bírálat szükséges. A kanca bírálatát az egyesület vezetése által jóváhagyott 70 pontos MSLT bírálati lapon kell elvégezni. A kanca küllemi bírálata során a részkritériumok mindegyikében minimum 5 pontot kell elérnie, a típusban minimum 6 pontot.
* Minimális marmagasság 158 cm bottal
* A kancák főtörzskönyvi osztályokba sorolása a saját és/vagy ivadék teljesítményvizsgálat eredménye alapján történik

***Osztályok:***

 Prémium **Országos kancavizsga eredmény alapján** Preferált **Saját vagy ivadék teljesítmény alapján**

 Sport Elit **Saját teljesítmény alapján**

Tenyésztési Elit **Ivadék teljesítmény alapján**

Elit **Saját és ivadék teljesítmény alapján**

**4. Melléktörzskönyvbe kerülés követelményei:**

***Kancák:***

* Betöltött 2 éves kor
* Magyarországon nyilvántartott egyedi jelölés
* MSLT által elfogadott ménnel fedeztetették
* Amennyiben a kanca tartási helyén - házi szemle alkalmával - az MSLT által megbízott szakember azonosította, elbírálta és – megfelelt/nem megfelelt minősítés alapján - megfeleltnek bírálja, úgy a mellékörzskönyv „A”, ennek hiányában a „B” részébe kerül. A regionális szemlén elbírált, de főtörzskönyvbe fel nem vett kancák szintén a melléktörzskönyv „A” részébe kerülnek a bíráló bizottság döntése alapján.
* Származásában 12,5%-nál több ismeretlen ős lehet

**5. A kancaállomány nyilvántartása**

Az egyesületi kancaállományt az MSLT a jelen szabályzat I. rész 3-4. Pontjában és a II. részében rögzített feltételek alapján tartja nyilván. A közhitelűség biztosításának érdekében valamennyi nyilvántartott kancát a vonatkozó jogszabályok szerinti ellenőrzésben kell tartani. A törzskönyvi ellenőrzésbe vétel a tulajdonos kezdeményezésére történik.

**A tenyészkanca állomány minősítése**
A sajátteljesítmény vizsgálat (STV) eredménye, saját sportteljesítmény és az ivadékok teljesítményvizsgálata alapján a kancákat az egyesület törzskönyvi osztályokba sorolja, melynek módjáról a kancabírálati szabályzat (jelen szabályzat II. része) rendelkezik. A kancák bírálatát minden esetben a tulajdonosnak kell kezdeményeznie.

**6. Fedezőmének használata a tenyésztésben**

A fedezőmének használatáról a „Fedezőmének beosztása a tenyésztésbe” c. fejezet (jelen szabályzat III. része) rendelkezik. Az egyesület által kiállított "Tenyésztési engedély" alapján a MSLT, (vagy az általa megbízott szervezet) szerződést köt a méntartókkal.
Az egyesület minden évben közreadja az adott évre tenyésztési engedéllyel ellátott mének jegyzékét a felállítási hely feltüntetésével.

**Fedeztetés/Termékenyítés (továbbiakban egységesen fedeztetés)**
A fedeztetési idény január 1-től december 31-ig tart. Meg kell azonban jegyezni, hogy szakmailag a március 1. és június 30. és az október 15. és november 15. közötti fedeztetések javasoltak. A természetes fedeztetés mellett a friss és mélyhűtött spermás termékenyítés - a vonatkozó előírások megtartásával - egyaránt elfogadott.

**Fedeztetések nyilvántartása**

A fedeztetésről fedeztetési jegyzőkönyvet kell kiállítani, melynek egy példánya a kancatartóhoz, egy a fedezetési (termékenyítő) állomáshoz és egy az MSLT irodába kell kerüljön.

**A fedeztetés, termékenyítés utólagos bejelentésének szabályai**

Az időben le nem könyvelt fedeztetésből (fedeztetési jegyzőkönyv nem került kiállításra) született csikók törzskönyvezése az ún. pót fedeztetési jegyzőkönyv kiállítása és a származás DNS vizsgálattal történt igazolása után lehetséges. A mén státuszának rendezése visszamenő hatályú. Amennyiben fedeztetési engedély kiadásának bármi akadálya merül fel, a csikó származás igazolásához elnökségi döntés szükséges. Ezen esetekben a DNS vizsgálaton túl külön eljárási díj megfizetésére kötelezett a csikó tulajdonosa. A külön eljárási díj az MSLT-t illeti meg.

**7. Biotechnológiai eljárások**

Mesterséges termékenyítésre minden, az MSLT által engedélyezett és a NÉBIH előírásainak megfelelő mén használható. A mesterséges termékenyítésre kijelölt mének számára azonban kötelezően előírt a mesterséges termékenyítés.
A magyar sportló fajtában engedélyezett eljárás az embrió átültetés.

**8. Ellés és csikóbejelentés**

A kanca ellését a tulajdonos jelenti be a törzskönyvező szervezetnek. Csikószámot csak olyan kanca utódja kaphat, amely a fő-, vagy melléktörzskönyvbe bekerült. A csikó nyilvántartásba vétele az egyedi megjelölés elvégzése után a törzskönyv megfelelő részében történik meg a kanca tenyészeredményeként.

**9. A csikók azonosítása, leírása, egyedi tartós megjelölése**

A főtörzskönyvben és melléktörzskönyv „A” részében **nyilvántartott kancák ivadékai** származásellenőrzést követően **magyar sportlóként** (MSL – nemzetközi dokumentumokban HSH) mint a kancák tenyészeredményei kerülnek nyilvántartásba. Az MSLT melléktörzskönyv „B” részében nyilvántartott kancák ivadékai, mint a kancák tenyészeredményei, **magyar sportfélvérként** kerülnek nyilvántartásba.

A „magyar sportló” fajta megjelölés használatnak törzskönyvi és egyesületi tagsági követelményei vannak.

Azonosításra és megjelölésre a csikó anyja alatt kerül sor. A csikót a tenyésztő szervezet képviselője azonosítja és megjelöli az 1.sz. függelékben leírtak szerint. A törzskönyvben nyilvántartott kancák ivadékainál származás ellenőrzést kell végezni. A magyar sportlóként nyilvántartott csikók származását DNS vizsgálattal kötelező ellenőrizni. Ha az anyai DNS nem szerezhető be, úgy a fedezetetéstől a jelölésig nyilatkozatokkal alátámasztott nyomonkövethetőség és genetikai viszgálat szakértői véleményének birtokában a származás elnökségi döntéssel igazolható.

A vizsgálatot a kanca tulajdonosának terhére az erre kijelölt laboratórium végzi. DNS vizsgálat szúrópróba szerűen, vagy indokolt esetben (pl. egy évnél idősebb, nem a kanca alatt lévő csikó azonosítása) a nem főtörzskönyvi kancák ivadékainál is végeztethető.

Egyesületi nyilvántartásban szereplő kanca és az egyesület által engedélyezett mén után született csikók megjelölése mikrochippel történik.

A bal combon fajtajellel történő megjelölés a magyar sportló csikóknál szabadon választható. Ugyanez a testtáj használható a ménesjel besütésére.

Az MSLT által elfogadott ménesjelek:

- Mezőhegyesi ménes:

- Pataki ménes:

- Técsy ménes:

- Timpex ménes:

**10. Az MSLT csikók méneskönyvi elnevezése**

**A csikók elnevezése**

Valamennyi csikónak használati nevet kell adni, melyet a tulajdonos a csikóazonosítási jegyzőkönyvön terjeszt elő. Ha valamilyen okból névváltoztatásra kerül sor, a régi nevet is fel kell tüntetni a hivatalos okmányokon és a származási lapon. (A pontos adatnyilvántartás érdekében a névváltoztatás kerülendő.)
A használati név elfogadása megtagadható, ha

* a védett nevek listáján szerepel,
* valamely fajta vagy törzs neve,
* személyt vagy jó ízlést sért,
* 15 betűnél hosszabb,

**11. Az elnökség feladatai**

Az egyesület tenyésztési munkájának egységesítése, összehangolása, a tenyésztők munkájának segítése, szaktanácsadás, rendezvények szervezése bíráló bizottságok felállítása, tenyésztési koncepció kialakítása. Az elnökség hatáskörébe tartozik a törzskönyvezési munkához használatos nyomtatványok tartalmának meghatározása, valamint a díjtételek kialakítása.
Az elnökség tenyésztéssel kapcsolatos feladatait az Alapszabály 2/6. pontja tárgyalja.

**12. Bizottságok feladatai**

**Bíráló Bizottság**

A Bíráló Bizottság tagjait az elnökség javaslatára a tagság választja. Az elnökség felelőssége azon személyek kijelölése, akik alkalmasak lehetnek ennek a hivatásnak betöltésére (csak szakmai szempontok érvényesülhetnek). A bizottság összetételében a lovas ágazat minél több szegmense képviseltesse magát. A kiválasztott grémiumnak a képzésben is szerepet kell vállalnia.

Az országos rendezvények bírálataihoz 3 főt kell delegálni. Az MSLT rendezvényeire az elnökség egy-két fő meghívott külföldi bírálót is delegálhat rendezvényenként.

Ménkiválasztáson és ménvizsgán a bírálatokat csak a Ménbíráló Bizottság végezheti.

**A Ménbíráló Bizottság** 3 tagja a Bíráló Bizottság tagjaiból kerül elnökségi javaslatra kiválasztásra, majd megválasztásra. A bizottságnak döntéseit meg kell indokolnia. A Ménbíráló Bizottság elnöke a Bíráló Bizottság vezetője is egyben, akit az egyesület elnöksége nevez ki.

A bírálók képzésére nagy hangsúlyt kell fektetni, megszervezéséről az elnökségnek kell gondoskodnia. A képzések vezetője a Ménbíráló Bizottság elnöke.

**Bírálatok**

Az egyesületi rendezvényeken a bírálatokat minimum 3 fő végzi. A bírálatok kapcsán a tenyésztéssel kapcsolatos fellebbviteli kérdésekben a Fellebbviteli Bizottság dönt.

Valamennyi MSLT rendezvényen célszerű a lovakról álló- és mozgó felvételt készíteni. Ezek a felvételek támpontul szolgálhatnak a képzésekben, szakmai vitákban, illetve a tagság tájékoztatásában. A felvételek az egyesület tulajdonát képezik.

**A Fellebbviteli Bizottság:**
Az Elnökség - bíráló képzést elvégzett - tagjaiból alakult 3 tagú bizottság. Az Elnökség felkérhet bíráló képzést elvégzett MSLT tagot a bizottságban való részvételre. A bizottság a döntéseit egyszeri szótöbbséggel hozza meg.

**II. A TENYÉSZKANCA ÁLLOMÁNY TÖRZSKÖNYVEZÉSÉNEK RENDSZERE**

A tenyészkanca állomány felmérése, valamint az ezen keresztül történő minősítés elengedhetetlenül szükséges a minőségi tenyésztői munka fejlesztéséhez.

1. **A tenyészkancák törzskönyvi besorolása**

**Főtörzskönyvi kanca**

***Főtörzskönyvi osztályba nem sorolt kanca
Főtörzskönyvi osztályba sorolt kanca***

 Prémium **Országos kancavizsga eredmény alapján** Preferált **Saját vagy ivadék teljesítmény alapján**

 Sport Elit **Saját teljesítmény alapján**

Tenyésztési Elit **Ivadék teljesítmény alapján**

Elit **Saját és ivadék teljesítmény alapján**

**Melléktörzskönyvi kanca**

A melléktörzskönyv „A” és „B” részből áll, melybe a küllemi bírálat eredménye alapján kerülnek a kancák.

1. **Főtörzskönyvi kanca:**

Besorolást kaphat minden olyan kanca, amelyre igaz, hogy:

* 3 éves kort betöltötte
* Hiteles 4 ősi soros származási lappal rendelkezik
* Az ismert származásban 12,5%-nál több ismeretlen (vagy nem melegvérű) ős nem lehet. A származásban minden melegvérű fajta elismert
* A főtörzskönyvbe kerüléshez „regionális tenyészszemléken”, vagy országos kancavizsgán küllemi bírálat szükséges. A kanca bírálata az egyesület vezetése által jóváhagyott 70 pontos MSLT bírálati lapon kell, hogy történjen. A kanca küllemi bírálata során a részkritériumok mindegyikében minimum 5 pontot kell elérnie, a típusban minimum 6 pontot.
* Minimális marmagasság 158 cm bottal
* A törzskönyvbe kerülésnek saját sportteljesítmény követelménye nincs. A főtörzskönyvi osztályokba sorolásnak sajátteljesítmény és/vagy ivadékvizsgálati eredmény követelménye van.

**Főtörzskönyvi osztályba sorolás**

Főtörzskönyvi osztályba sorolást csak főtörzskönyvben szereplő kanca kaphat, valamely saját-, vagy ivadék teljesítmény alapján kiérdemelt további minősítéssel.

Országos kancavizsga eredmény alapján - Prémium

Saját vagy ivadék teljesítmény alapján - Preferált, Sport Elit, Tenyésztési Elit

Saját és ivadék teljesítmény alapján - Elit

1. **Melléktörzskönvvi kanca**

Besorolást kaphat minden olyan kanca, fajtára való tekintet nélkül, amely:

* Minimum 2 éves kort betöltötte
* Magyarországon nyilvántartott, egyedi jelöléssel rendelkezik
* MSLT által engedélyezett ménnel fedeztetik
* A melléktörzskönyvbe kerülésnek saját sportteljesítmény követelménye nincs.
* **A melléktörzskönyv „A” részébe** kerülhet az a kanca, amelyet legalább a kanca tartási helyén **- házi szemle alkalmával - az MSLT megbízottja azonosított, elbírált** és – megfelelt/nem megfelelt minősítés alapján - **megfeleltnek minősített.** Ide kerül az a kanca, amely a regionális szemlén nem érte el a főtörzskönyvbe kerülés kritériumát.
* **A melléktörzskönyv „B” részébe** kerülhet az a kanca, amely nem rendelkezik háziszemle „megfelelt” bírálattal.
1. **Küllemi bírálatok, saját teljesítmény vizsgálat**

**Házi szemle**

Alapfokú szemle, melyet az MSLT képviselője a kanca tartási helyén egyedül végez. A bírálat a 2 . sz . melléklet szerinti kanca bírálati lapon történik. A melléktörzskönyv „A” vagy „B” részébe kerülhet a kanca a bírálat eredményétől függően.

Az MSLT minden esetben tájékoztatja a tenyésztőt, hogy mikor és hol van a legközelebbi regionális kancaszemle, ahol a bíráló bizottság pontozással minősíti a kancákat a főtörzskönyvi felvételhez.

**Regionális kancaszemle**

A három tagú bíráló bizottság pontozással minősíti a kancákat. A bírálathoz a 1. sz . melléklet szerinti kanca bírálati lapot kell használni.

A résztvevők beutaló nélkül érkeznek a szemlére. A résztvevő lovak a kancaszemlét követően fő- vagy melléktörzskönyvi felvételre kerülnek a kanca bírálat eredményétől függően.

A regionális kanca szemléken elővezetett egyedek közül a bíráló bizottság kijelöli az országos kancaszemle (kancavizsga) résztvevőit.

**Országos kancavizsga**

Az évente megrendezésre kerülő országos kancavizsga a kanca STV szabályzat (IV. sz. függelék) szerint kerül lebonyolításra. A részvétel feltétele a méneskönyvi nyilvántartás. Bírálat nélküli kanca csak létszámhiány esetén vehet részt.

A kancavizsgán elért eredmények alapján a bíráló bizottság „**Prémium”** minősítéseket oszt ki a kanca STV szabályzatban lefektetettek szerint.

**„Prémium”** minősítésre jogosult minden kanca, amely a kancavizsga időpontjában alkalmazott pontozás során elérte a kanca STV szabályzatban lefektetett százalékokat.

**Törzskönyvi osztályba sorolás**

A főtörzskönyvben nyilvántartott kancák kiérdemlik a „**Preferált”** minősítést, ha az alábbi feltételek ***egyike*** teljesül:

a.) „Prémium” és legalább 2 csikóját bemutatták, amelyek 50% -át kívánatosnak ítélték.

b.) saját eredményei a sportban (legalább háromszor A1-osztályban az első háromban volt helyezve, illetve háromszor hibátlan magasabb osztályban) továbbá legalább egy csikóját bemutatták; a bemutatott csikók 50%-át kívánatosnak ítélték.

c.) lányainak 50%-át méneskönyvi osztályba sorolták és/vagy mén utódainak 25%-a a méntörzskönyv „A” osztályában került. Összesen legalább 2 utódját regisztrálták a törzskönyvben.

d.) sportban kipróbált utódainak legalább 50%-a legalább az első három helyezettben volt háromszor A1 kategóriás versenyen, illetve legalább egy csikója háromszor volt hibátlan A3 – vagy ennél magasabb nemzetközi - szintű versenyen.

A főtörzskönyvben nyilvántartott kancák kiérdemlik a „**Sport** **Elit”** minősítést saját sportteljesítményük alapján, ha legalább 3x helyezést értek el, és 0 hp-os pályát teljesítettek legalább nemzeti A/3 kat. (140 cm-es pályán), vagy nemzetközi (CSI és CSIO) 140 cm-es pályán.

A főtörzskönyvben nyilvántartott kancák kiérdemlik a „**Elit”** minősítést, amennyiben az alábbi feltételek közül egynek megfelelnek:

a.) Csikóchampionátuson legalább két utódja prémium minősítést szerzett

b.) Kancavizsgán legalább két lánya prémium minősítést szerzett

c.) Ménszemlén legalább egy fiát körungolták

d.) Sportban legalább két utódja teljesítette a sport elit szintet

**Egészségüggyel kapcsolatos minősítések**

Az egészségügyi szűrésen (klinikai-, endoszkópos- és röntgen vizsgálat) átesett, annak a feltétel rendszerének megfelelt tenyészkanca „**mentes”** minősítést szerezhet. A vizsgálat elvégzése ajánlott, de nem kötelező. Az egészségügyi szűrés megegyezik a fedezőmének eseténben alkalmazott vizsgálati protokollal.

1. **Egyéb rendelkezések**

A születendő csikók származási igazolásában fel kell tüntetni az anya törzskönyvi besorolását.

**Import tenyészkancák minősítése**

A kancatartó kérésére - megfelelő igazolások megléte esetén -, a WBFSH által elismert sportló fajták tenyészkancái küllemi bírálat nélkül felvehetőek abba a törzskönyvi osztályba, ahol az adott fajtában nyilván voltak tartva.

**Melléktörzskönyvi kancák saját teljesítménye**

Azok az MSLT által a melléktörzskönyvben nyilvántartott kancák esetében, melyek saját sportteljesítményük alapján teljesítik vagy meghaladják a „Sport Elit” minősítéshez szükséges szintet, vagy utódaik teljesítménye által megfelelnének a „Preferált”, vagy „Tenyésztési Elit” minősítésnek, a tulajdonos kérésére az elnökség határozhat a magasabb törzskönyvi osztályba sorolásról.

**Sportteljesítmények szakáganként**

A kancák törzskönyvi osztályba sorolása a saját/ivadékok sporteredményei alapján a választott szakágukban elért eredményeik alapján helyettesíthetőek be kategóriánként.

|  |  |  |
| --- | --- | --- |
| **DÍJUGRATÁS** | **DÍJLOVAGLÁS** | **MILITARY** |
| Korosztályos versenyek | CDNA-B L-kat. 20x40 65% | „B” kat |
| A1 | CDNA-B L-kat. 20x60 65% | CNC\* |
| A2 | CDNA M-kat. 65% | CNC\*\* |
| A3 | CDNA Szt. György 65% | CCN\*\* |

A nemzetközi sporteredmények szakágankénti átjárhatóságát a FEI \* rendszer biztosítja.

A fogat sporteredmények figyelembe vételekor a nemzetközi versenyeken elért eredmények számítanak, a fogathajtó szakág ajánlása alapján. **III. FEDEZŐMÉNEK BEOSZTÁSA A TENYÉSZTÉSBE**

Az MSLT-ben tenyésztési engedéllyel rendelkező mének a törzskönyvbe kerülnek bevezetésre.

1. **A mének törzskönyvi osztályokba sorolása**
* ***„A” - Főtörzskönyvi mének:*** állandó vagy ideiglenes fedeztetési engedéllyel rendelkező mének. Az állandó fedeztetési engedélyt kapott méneket (saját és ivadék teljesítmény követelmény alapján, ld.: jelen szabályzat III. részében az 5. pont) az MSLT a *„méntörzskönyv”-ben törzsménként* tartja nyilván
* ***„B” - Nemesítő fajtájú mének***: angol telivér, angloarab, arab telivér és shagya-arab fajtájú mének
* ***„C” - Célpárosításra engedélyezett mének:*** itt szerepelnek a fogat szakirányú, illetve korlátozott engedélyt kapott mének.
1. **Az „A” törzskönyvi osztályba történő felvétel feltételei**
* Betöltött 3 éves kor (tenyésztésbe állítás évében)
* Hiteles 4 ősi soros származás igazolás
* A származásában minden melegvérű fajta elismert.
* A származásban ismeretlen ős nem szerepelhet
* Idegen fajtájú mén is felvehető a méneskönyvbe
* Kötelező az országos ménszemlén (STV I.) való eredményes szereplés és a ménvizsga STV II. (3. függelék) lovas alatti feladat – vagy a korosztálytól elvárt sportteljesítmény – teljesítése
* a főtörzskönyvbe csak állatorvosi szűrésen (6. melléklet) átesett apaállatokat lehet felvenni
* Marmagasság minimum 160 cm bottal
1. **A „C” törzskönyvi osztályba történő felvétel feltételei**
* Kötelező a ménkiválasztáson való részvétel
* Minimum 3 éves kor (a tenyésztésbe állítás évében)
* Hiteles 4 ősi soros származási igazolás

**A ménszemle - ménkiválasztás**

* A ménkiválasztás az egyesület döntése egy mén ideiglenes használatáról a tenyésztési program keretein belül. A ménkiválasztás a teljesítőképesség és a külső megjelenés (küllem), alapján történik országos ménszemlén.
* Ahhoz hogy egy mén ménkiválasztáson vehessen részt, a következő feltételeknek kell megfelelnie:
	+ - Lóútlevéllel kell rendelkeznie
		- Adott évben a 2 éves kort betöltötte
		- A származásnak meg kell felelnie a törzskönyv feltételeinek
		- Az országos ménkiválasztáson való részvételt az MSLT Ménbíráló Bizottsága regionális kancavizsgával együtt lebonyolított előzetes ménszemléhez kötheti
* A ménszemle előtt a mén azonosságát, származását igazolni kell. A tenyésztésbe állításhoz a genetikai ellenőrző vizsgálatok eredményinek meg kell lenniük (a DNS vizsgálat költsége a tulajdonost terheli).
* A küllemi bírálatot az egyesületbe által elfogadott, leíró bírálati lapon (3. sz. melléklet) kell elvégezni. A bírálat része lehet a kemény talajon (aszfalt) történő felvezetés. A ménbírálat részletes szabályait a Mén STV szabályzat (III. sz függelék) tartalmazza.
* A főtörzskönyvbe kerülés feltétele hogy a mén egészséges, mentes hörgősségtől, periodikus szemgyulladástól. Nem lehet rendellenesség a fogazatban és a herékben, kizárt a farok alacsony tűzése. A főtörzskönyvi ménnek röntgen diagnosztikai szűrésen is át kell esnie.
* A Ménbíráló Bizottság joga, hogy további vizsgálatokat rendeljen el.
* Doppingvizsgálat: a ménkiválasztásra, ill. az előválogatásra nem engedhetők azok a mének, amiknek valamilyen doppinganyagot vagy a FEI által meghatározott tiltott orvosságot (orvosi anyagot) adtak be, vagy valamilyen beavatkozás által a teljesítményét illetve a teljesítőképességét befolyásolták. A ménbíráló bizottságnak és az elnökségnek joga van bármikor doppingtesztet végeztetni.
* Az országos ménszemlén kiválasztott egyedek teljesíthetik az STV II. lovas alatti feladatot.
* A külföldön körungolt méneket elég az országos ménkiválasztáson bemutatni, ott az ismertetett módon kerülnek elbírálásra. Az állatorvosi vizsgálatkötelező számukra is, de ha van már ilyen, a vizsgálatokat nem kell még egyszer elvégezni.

**Fellebbezés**

A mén tulajdonosa a bizottság döntése ellen fellebbezést nyújthat be a döntéstől számított négy héten belül. Ezt írásban kell benyújtania, indoklással együtt. Az elnökség meghatározza a mén újbóli bírálatának helyét és idejét.

**Egyéb rendelkezések**

Az országos ménszemlén a Ménbíráló Bizottság döntése alapján kiválasztott méneknek az STV II. lovas alatti vizsga teljesítése (vagy szabályzat szerinti sportteljesítmény) és az állatorvosi szűrés (6. melléklet) kívánatos vagy megfelelt eredménye kötelező feltétel a törzskönyvi „A” osztályba kerüléshez. Ha a ló kora és képzettsége megengedi, valamint a feltételek megvannak, a ménkiválasztás és az STV II. lovas alatti vizsga lehetséges egy helyen és egy időben is.

Amennyiben a ménszemlén olyan mén kerül kiválasztásra, amelynek sporteredményei megfelelnek a az „A” törzskönyvi osztályba sorolt ménekkel szemben támasztott követelményeknek, nem kell teljesítenie az STV II. lovas alatti feladatát.

1. **Tenyésztési engedély**
	* 1. ***Ideiglenes tenyésztési engedély***

A ménvizsgát (STV II.) teljesített apaállatok ideiglenes fedeztetési engedélyt kapnak. Ettől az időponttól állhatnak tenyésztésbe.

Amennyiben a ménszemlén olyan mén kerül kiválasztásra, amely nem éri el a 3 éves kort (+2 hónap), első fedeztetési idényének dec. 31-ig kell teljesítenie a lovas alatti vizsgát. Tenyésztési engedély részére az adott évben, melyben a 3 éves kort betölti, kiadható.

**Ideiglenes tenyésztési engedélyt kapott mének saját teljesítmény követelményei**

A 5, 6 és 7 éves apaállatoknak a választott szakágukban kiírt bajnokságokon versenyezniük kell.

* A döntőn részt kell vennie és azt teljesítenie kell.
* Egy fedett pályás vagy egy kültéri korosztályos döntő eredményes teljesítése estén teljesül a követelmény.
* Alternatívaként a nemzetközi korosztályos versenyek eredményeit figyelembe lehet venni.

Azok a hat éves főtörzskönyvi mének, melyek státusza egyszer a teljesítmény hiányában felfüggesztésre került, 8 éves korukban is szerepelniük kell szakági korosztályuk bajnokságában

A nem díjugratásban versenyző mének eredményeit az alábbi táblázat szerint kell figyelembe venni.

|  |  |  |
| --- | --- | --- |
| **DÍJUGRATÁS** | **DÍJLOVAGLÁS** | **MILITARY**  |
| Korosztályos versenyek | CDNA-B L-kat. 20x40 68% | „B” kat |
| A1 | CDNA-B L-kat. 20x60 68% | CNC\* |
| A2 | CDNA M-kat. 68% | CNC\*\* |
| A3 | CDNA Szt. György 68% | CCN\*\* |

A fogat sporteredmények figyelembe vételekor a nemzetközi versenyeken elért eredmények számítanak, a fogathajtó szakág ajánlása alapján.

**Ideiglenes tenyésztési engedély felfüggesztése**

Amennyiben a fentiek nem teljesülnek, az apaállat ideiglenes tenyésztési engedélyét az egyesület elnöksége felfüggeszti. A felfüggesztés addig tart, ameddig a mén nem felel meg az előírt követelményeknek.

A felfüggesztés ideje alatta a mén főtörzskönyvi státusza is időszakosan szünetel és csak külön engedéllyel korlátozott számban fedezhet. A felfüggesztés folyamatosan maximum 2 évig tarthat. Ezt követően a mén tenyésztési engedélye visszavonásra kerül.

**Ideiglenes tenyésztési engedély visszavonása**

Nem kívánatos tulajdonságok megjelenése esetén, valamennyi megszületett csikót szemrevételezni kell. Ha a széleskörű vizsgálat indokolja, a mén kizárható a tenyésztésből.

* + 1. ***Állandó tenyésztési engedély***

Azok mének, melyek maradéktalanul teljesítik a ideiglenes tenyésztési engedélyt kapott méneknek előírt sajátteljesítmény és ivadékvizsgálati feltételeket, állandó fedeztetési engedélyt kapnak és a méntörzskönyvbe kerülnek.

Állandó fedeztetési engedélyt akkor is megszerezheti a ménvizsgára beutalt, vagy ideiglenes fedeztetési engedéllyel rendelkező mén, ha az MSLT elnöksége által elfogadott központi mén sajátteljesítmény vizsgálati állomáson eredményes 70 napos sajátteljesítmény vizsgát tesz

**Állandó tenyésztési engedély felfüggesztése**

Ha az alábbi pontok közül valamely teljesül, a mén törzskönyvi státusza felfüggesztésre kerül:

* a mén második évjáratának 5. évében egyetlen utód sem szerepel versenyen
* a mén harmadik évjáratának 4. évében egyetlen utóda sem szerepelt regionális kanca szemlén, illetve országos ménszemlén.

A felfüggesztés ideje alatta a mén főtörzskönyvi státusza is időszakosan szünetel és csak külön engedéllyel korlátozott számban fedezhet. A felfüggesztés folyamatosan maximum 2 évig tarthat. Ezt követően a mén törlődik az főtörzskönyvből.

**Állandó tenyésztési engedély visszavonása**

Nem kívánatos tulajdonságok megjelenése esetén, valamennyi megszületett csikót szemrevételezni kell. Ha a széleskörű vizsgálat indokolja, a mén kizárható a tenyésztésből.

* + 1. ***Import és más sportló tenyésztő szervezet által elismert fedező mének törzskönyvi felvétele***

Az országos és regionális ménszemlék alkalmával a ménbíráló bizottság elé vezetett import mének akkor kapnak állandó fedeztetési engedélyt, ha az alábbi feltételeknek megfelelnek:

* a „körungjuk” szerinti fajtatenyésztő egyesületben fedeztetési engedéllyel rendelkeznek tárgy évben, vagy az előző évben. Erről a fajtatenyésztő egyesület igazolása kötelező.
* 70 napos központi STV, vagy koruknak megfelelő 30 napos központi STV-vel, vagy előírt sport eredménnyel rendelkeznek.

Amennyiben egy elővezetett import mén fedeztetési engedéllyel rendelkezett, de az alábbi pontok valamelyike fennáll:

* fedeztetési engedélye nem a „körung helye” szerinti fajtára vonatkozik
* illetve a fedeztetési engedélye 2 éve nem lett megújítva
* nem rendelkezik egyetlen fajtában sem fedeztetési engedéllyel,

akkor a bizottság elé kell tárni a következőket:

* A mén sporteredményeit (hivatalos forrás!)
* A mén állategészségügyi vizsgálatairól az MSLT által elfogadott szakértő szakvéleményét (erről a mén bemutatója gondoskodik).
* A mén fedeztetési engedélyét kiállító fajtatenyésztő egyesület igazolását, hogy a mén nem selejtezés miatt vesztette el engedélyét.

Ebben az esetben a Ménbíráló Bizottság dönt a mén engedélyezése felől.

Az import szaporítóanyagra az itt leírtak, valamint az állandó tenyésztési engedély fejezetben leírtak alkalmazandóak. A WBFSH ranglistán az MSLT előtt helyezett méneskönyvek (adott szakágban, megelőző két év tekintetésben) által engedélyezett mé-nek szaporítóanyaga a jogszabályi előírások betartásával felhasználható.

* + 1. ***Nemesítő mének számára kiadható tenyésztési engedély***

Angol telivér mén, angloarab és arab fajtájú vagy arab telivér és akhalteke mén a ménkiválasztást követően abban az esetben kerülhet a nemesítő mének „B” törzskönyvi osztályába, ha a ménbíráló bizottság és az elnökség a sportlótenyésztés számára szükségesnek, javító hatásúnak ítéli meg. Saját fajtájában fedeztetési engedéllyel rendelkező nemesítő mén számára a tenyésztési engedély kiadható a Ménbíráló Bizottság döntése alapján ménszemle nélkül is.

* + 1. ***Korlátozott és célpárosításra vonatkozó tenyésztési engedély***

Korlátozott fedeztetési engedély kiadható azon MSLT tag számára, akinek ménje országos ménszemlén be lett mutatva, de nem került kiválasztásra. A kérelmet a tenyésztőnek kell benyújtania a Ménbíráló Bizottság elnökén keresztül az elnökségnek. Az ilyen engedély korlátozott számú (legfeljebb 10) kancára terjedhet ki. Az engedély díja megegyezik a mén STV díjával.

A korlátozott fedeztetési engedély a törzskönyvben lefektetett sporteredmények és kedvező eredményű állatorvosi szűrés esetén nyilvános engedéllyé alakítható. Az eljárást a mén tartójának kell kezdeményezni a Ménbíráló Bizottságnál.

Fogat szakirányú célpárosításra engedélyezett ménjelölteket a ménszemlén be kell mutatni, a ménbíráló bizottság javaslata alapján az elnökség dönt.

* + 1. ***Egyéb rendelkezések***

Amennyiben egy bizonyíthatóan rendkívüli tenyészértékkel, nemzetközi sporteredménnyel rendelkező mén a fenti követelményeknek elfogadható indokok miatt (pl. maradandó sérülés) nem tud eleget tenni, az MSLT elnöksége a tulajdonos írásbeli kérelmére ideiglenes tenyésztési engedélyt adhat a ménnek.

Az elnökség döntése alapján származás igazolás adható ki azon nem tervezett fedeztetésekből származó egyedek részére: melyek apja és anyja az MSLT tag állományjegyzékében szerepel, és ismert származással bír; az ivadék származása DNS vizsgálattal igazolt. Az eljárás díjköteles.

A 2010-ben, illetve előbb szemlézett majd vizsgázott mének mindegyikének fedeztetési engedélyét felül kell vizsgálni.

Abban az esetben, ha egy mén (10 éves koráig vagy 6 tenyészéve alatt) vagy született ivadékai a következő követelmények közül legalább kettőnek nem tesz eleget, úgy fedeztetési engedélye visszavonandó:

* saját eredményei a sportban (legalább háromszor helyezve volt A1-kategóriában , illetve háromszor hibátlan pályát teljesített magasabb kategóriában) vagy
* 2 utóda eredményt mutatott fel a versenysportban. Tehát legalább az első három helyezettben volt B3 kategóriás versenyen, illetve helyezve volt magasabb szintű versenyen, vagy
* küllemi bírálaton részt vett kanca ivadékai közül legalább 4 egyed, főtörzskönyvi felvételt nyert
* minimum 1 fedeztetési engedéllyel rendelkező ivadéka van
* minimum 1 kancaivadéka STV-n „Prémium” minősítést kapott

**IV. MSLT CSIKÓ BÍRÁLATI RENDSZERE**

Az MSLT tenyészkanca állományának minősítési rendszerében és a fedezőmének tenyésztési engedélyének kiadásával szemben támasztott követelmények szempontjából is fontos szakmai célkitűzés a csikók szemlézése.

A csikók szemlézése függetlenül attól, hogy a tenyészkancák törzskönyvi osztályba sorolása miatt vagy egy-egy mén tenyésztési engedélyének további kiadása miatt történik, azonos leíró küllemi bírálatot alkalmaz az MSLT.

A bírálatokat a bíráló bizottság végzi, a regionális kancaszemlék alkalmával. A bírálatokon felvezetett csikók díjazásban részesülhetnek. A csikók bírálatát a tenyésztésvezető, vagy megbízottja a tenyésztő kérésére és költségére a kanca tartási helyén is elvégezheti.

**V. MSLT LÓBÍRÁLATI SZABÁLYZAT**

Az MSLT az általa nyilvántartott lovak és csikók részére az alábbi bírálati lapokat használja a jelen szabályzatban előírt bírálatok alkalmával:

**70 pontos bírálati lap:**

Minden 3 éves kort betöltött kanca részére. Tartalmaz egy rövid, szöveges értékelést.

**Házi szemle bírálati lap:**

Minden 2 éves kort betöltött kanca részére. Tartalmaz egy rövid, szöveges értékelést.

**Leíró bírálati lap:**

Ezzel a típussal a regionális és az országos ménszemléken a ménjelölteket bírálják el és a csikó szemlék alkalmával a szopós korú, 1 és 2 éves csikókat.

**Lineáris bírálati lap:**

Ezt a típust az egyesület teljeskörűen kívánja használni. Így például azon mének ivadékainál, melyek száma várhatóan a tízet meghaladja.

\*\*\*\*\*\*\*\*

***Mellékletek:***

1. Kanca bírálati lap – 70 pontos
2. Kanca bírálati lap - háziszemle
3. Leíró bírálati lap (mén és csikó)
4. Szabadon ugró és lovas alatti feladat (STV) bírálati lap,
5. Mén STV - lovas alatti feladat (pályarajz)
6. Állatorvosi igazolás

***Függelékek:***

1. sz. függelék - az MSLT csikó azonosítási szabályzata
2. sz. függelék - az MSLT törzskönyvvezetési nyomtatványai
3. sz. függelék - Ménkiválasztási és STV szabályzat
4. sz. függelék - Kanca STV szabályzat